รณรงค์ 1 ครอบครัว 1 กระทงลดขยะ
ตั้งเป้าลดขยะกระทงน้อยลง–กทม.จัดใหญ่ พระราม 8, โอ่งอ่าง,เมื่อวันที่ 20 พ.ย. นายทวีศักดิ์ เลิศประพันธ์ รองผู้ว่าฯ กทม. แถลงข่าวจัดงานลอยกระทงประจำปี 2561 ว่า ปีนี้ กทม.กำหนดจัดงานลอยกระทง 2 จุด ได้แก่,1.บริเวณใต้สะพานพระราม 8 ฝั่งธนบุรี ในวันที่ 22 พ.ย. 2561 เริ่มตั้งแต่เวลา 17.00-22.00 น. ภายในงานมีการจำลองตลาดโบราณย้อนยุค การแสดงศิลปวัฒนธรรม ลำตัด เพลงเรือ มีการประกวดประดิษฐ์กระทง แบ่งเป็น 3 ประเภท ดังนี้ 1.ประเภทสวยงาม 2.ประเภทความคิดสร้างสรรค์ และ 3.ประเภทรีไซเคิล ซึ่งผู้เข้าประกวดมาจากตัวแทนของสำนักงานเขต การออกร้านจำหน่ายผลิตภัณฑ์ กทม. (บางกอกแบรนด์) ของดี 50 เขต และกิจกรรมอื่นๆมากมาย,จุดที่ 2 ที่คลองโอ่งอ่าง ซึ่งจัดขึ้นเป็นครั้งที่ 3 ภายหลังมีการรื้อถอนสิ่งปลูกสร้างที่รุกล้ำคลองออกจากพื้นที่ กทม.ได้ปรับปรุงภูมิทัศน์ใหม่ให้สวยงาม โดยงานลอยกระทงที่คลองโอ่งอ่าง 4 วัน 3 คืน เริ่มตั้งแต่วันที่ 19-22 พ.ย.2561 นอกจากนี้ กทม.ได้เปิดสวนสาธารณะ 30 แห่ง ในพื้นที่ 20 เขต ให้ประชาชนได้เข้าไปลอยกระทงถึงเวลา 24.00 น. ด้วย,รองผู้ว่าฯ กทม.กล่าวอีกว่า กทม.ขอความร่วมมือ ห้ามจุดประทัด ดอกไม้ไฟ พลุ และโคมลอยเด็ดขาด พร้อมกันนี้รณรงค์ให้ประชาชนใช้กระทงที่ทำจากวัสดุธรรมชาติ ย่อยสลายง่าย และ 1 ครอบครัว ลอย 1 กระทงได้หรือไม่ เพื่อลดปริมาณขยะ ซึ่งปี 2560 กทม.จัดเก็บกระทงได้ 811,945 ใบ ในส่วนนี้มีกระทงที่ทำจากโฟมจำนวน 51,926 ใบ คิดเป็นร้อยละ 6.4 ทั้งนี้ในวันที่ 21 พ.ย.นี้ พล.ต.อ.อัศวิน ขวัญเมือง ผู้ว่าฯ กทม. จะออกตรวจความเรียบร้อยของท่าเรือและโป๊ะตามริมแม่น้ำเจ้าพระยา ซึ่งปัจจุบันมีจำนวนมากกว่า 400 จุด เบื้องต้นทราบว่าชำรุดใช้งานไม่ได้ประมาณ 100 จุด ส่วนนี้จะแจ้งให้เจ้าของโป๊ะ หรือท่าเรือทำป้ายระบุการรับน้ำหนักของแต่ละโป๊ะว่าสามารถรับได้กี่คน หากโป๊ะไม่อยู่ในสภาพพร้อมใช้งานให้ทำป้ายปิดประกาศห้ามใช้งาน เพื่อความปลอดภัย ป้องกันอุบัติเหตุที่อาจเกิดขึ้น.
กทม.ขอความร่วมมือ ห้ามจุดประทัด ดอกไม้ไฟ พลุ และโคมลอยเด็ดขาด พร้อมกันนี้รณรงค์ให้ประชาชนใช้กระทงที่ทำจากวัสดุธรรมชาติ ย่อยสลายง่าย 
ลอยกระทง,ลดขยะ,สะพานพระราม 8,ท่าเรือ,โป๊ะเรือ,ข่าวทั่วไป